אוצר הירדן
ישנה אגדה עתיקה מבית אבא; כל דור היא עוברת מאבא לבן; אותה יספר לו לנכד כל סבא; אודות האוצר הטמון בירדן; והנכד הרך בליבו מתנגן; הסיפור הנשכח על אוצר הירדן; עם ליל עת חרש הרוח שורקת; ותן ערירי שוב פורץ ביללה; על גדות הירדן פוסע הנכד; היכן האוצר הטמון במצולה; כי הנכד הרך בליבו מתנגן; הסיפור נשכח על אוצר הירדן; וערב אחד עם עלות הירח; הכסיפה דמותו בין גלי הנהר; ראה הוא הנכד במים זורח; קרא בחדוה הנה האוצר; כי הנכד הרך בליבו מתנגן; הסיפור נשכח על אוצר הירדן; שלח אז הילד ידו אל המים; אך דמות הירח נופצה בנהר; מאז ישמע קול קורא אל הליל; מדוע ברחת ממני אוצר; כי הנכד הרך בליבו מתנגן; הסיפור נשכח על אוצר הירדן; 